Republica Moldova va cumpăra 400.000 de doze de vaccin chinezesc.
Republica Moldova va cumpăra 400.000 de doze de Sinovac, vaccinul chinezesc împotriva coronavirusului. COVID-19 a ucis 5.307 de persoane în Republica Moldova, o țară de 3,5 milioane de locuitori. Republica Moldova și-a lansat campania de vaccinare după ce a primit doze de vaccin AstraZeneca din România, ca ajutor umanitar.
Republica Moldova va cumpăra 400.000 de doze de Sinovac, vaccinul chinezesc împotriva coronavirusului, a declarat vineri ministerul Sănătății într-un comunicat citat de Reuters.Moldova și Ucraina vecină, două dintre cele mai sărace țări ale Europei, au rămas în urma restului continentului în lupta pentru vaccinuri.COVID-19 a ucis 5.307 de persoane în Republica Moldova, o țară de 3,5 milioane de locuitori care a declarat săptămâna trecută stare de urgență pentru a acorda guvernului mai multe puteri pentru combaterea pandemiei.Republica Moldova și-a lansat campania de vaccinare după ce a primit doze de vaccin AstraZeneca din România, ca ajutor umanitar, la sfârșitul lunii februarie.Țara a devenit apoi prima din Europa care a primit doze din schema globală COVAX pentru țări sărace, luna trecută.În mod separat, Rusia a promis că va trimite 182.000 de doze din vaccinul său Sputnik V ca ajutor umanitar, inclusiv 60.000 de doze către regiunea transnistreană separatistă.